Закон о заложном праву на покретним стварима И ПРАВИМА уписаним у регистар

Садржина и форма уговора

Члан 3.

~~Уговор о залози садржи нарочито: дан закључења, име и презиме или фирму, пребивалиште или боравиште, односно седиште повериоца и залогодавца, као и дужника ако су то различита лица, предмет заложног права са потребним обележјима и податке о потраживању које се обезбеђује заложним правом.~~

УГОВОР О ЗАЛОЗИ САДРЖИ НАРОЧИТО: ДАН ЗАКЉУЧЕЊА, ИМЕ И ПРЕЗИМЕ, ПОСЛОВНО ИМЕ ИЛИ НАЗИВ, ПРЕБИВАЛИШТЕ ИЛИ БОРАВИШТЕ, ОДНОСНО СЕДИШТЕ ПОВЕРИОЦА, ЗАЛОГОДАВЦА И ДУЖНИКА, АКО ДУЖНИК И ЗАЛОГОДАВАЦ НИСУ ИСТО ЛИЦЕ, ОПИС ПРЕДМЕТА ЗАЛОЖНОГ ПРАВА И ПОДАТКЕ О ПОТРАЖИВАЊУ КОЈЕ СЕ ОБЕЗБЕЂУЈЕ.

Уговор о залози закључује се у писменој форми.

Стицање заложног права

Члан 4.

Поверилац стиче заложно право уписом у Регистар залоге, осим ако није друкчије одређено законом.

Ако је залогодавац заложио ствар на којој нема право својине или ако залога није пуноважна из других разлога, упис у Регистар залоге не производи правно дејство.

ПОВЕРИЛАЦ КОЈИ ЈЕ СТЕКАО ЗАЛОЖНО ПРАВО ПРЕДАЈОМ СТВАРИ У ДРЖАВИНУ ИЛИ НА ДРУГИ ЗАКОНОМ ОДРЕЂЕНИ НАЧИН, МОЖЕ ЗАХТЕВАТИ УПИС СВОГ ПРАВА ЗАЛОГЕ У РЕГИСТАР ЗАЛОГЕ, РАДИ СТИЦАЊА ПРАВА ПРВЕНСТВА НАПЛАТЕ У СКЛАДУ СА ОВИМ ЗАКОНОМ.

Покретне ствари

Члан 9.

Предмет заложног права може бити индивидуално одређена ствар којом залогодавац може слободно располагати.

Заложити се могу и покретне ствари одређене по врсти, ако је уговором о залози одређена количина или број и начин на који се могу разликовати од других ствари исте врсте.

~~Предмет заложног права може бити и збир покретних ствари, као што је роба у одређеном складишту или продавници, инвентар који служи за обављање привредне делатности и друго, у складу са уговором о залози.~~

ПРЕДМЕТ ЗАЛОЖНОГ ПРАВА МОЖЕ БИТИ И ЗБИР ПОКРЕТНИХ СТВАРИ, КОЈИ СЕ НАЛАЗИ НА ОДРЕЂЕНОМ МЕСТУ, УКЉУЧУЈУЋИ И ИНВЕНТАР КОЈИ, У СМИСЛУ ОВОГ ЗАКОНА, ЧИНЕ ПОКРЕТНЕ СТВАРИ КОЈЕ СУ НАМЕЊЕНЕ ПРОДАЈИ ИЛИ ДАВАЊУ У ЗАКУП, КАО И СИРОВИНЕ И МАТЕРИЈАЛИ КОЈИ СЕ КОРИСТЕ ПРИ ОБАВЉАЊУ ДЕЛАТНОСТИ.

У СЛУЧАЈУ ИЗ СТАВА 3. ОВОГ ЧЛАНА, ЗАЛОЖНО ПРАВО СЕ ПО САМОМ ЗАКОНУ ПРОШИРУЈЕ НА СВЕ ПОКРЕТНЕ СТВАРИ КОЈЕ ПОСТАНУ САСТАВНИ ДЕО ЗБИРА ПОКРЕТНИХ СТВАРИ ПОСЛЕ ЗАСНИВАЊА ЗАЛОГЕ, АКО СУ У СВОЈИНИ ЗАЛОГОДАВЦА.

ЗАЛАГАЊЕ СРЕДСТАВА НА ПОСЕБНОМ БАНКОВНОМ РАЧУНУ

ЧЛАН 9А

ПРЕДМЕТ ЗАЛОЖНОГ ПРАВА МОГУ БИТИ И ПОТРАЖИВАЊА ЗАЛОГОДАВЦА КОЈА СЕ, У СКЛАДУ СА УГОВОРИМА ИЗ КОЈИХ НАСТАЈУ, УПЛАЋУЈУ НА ПОСЕБАН БАНКОВНИ РАЧУН ЗАЛОГОДАВЦА (ЗАЛАГАЊЕ СРЕДСТАВА НА ПОСЕБНОМ БАНКОВНОМ РАЧУНУ).

У СЛУЧАЈУ ИЗ СТАВА 1. ОВОГ ЧЛАНА, ПРЕДМЕТ ЗАЛОЖНОГ ПРАВА СУ ПОТРАЖИВАЊА ЗАЛОГОДАВЦА ИЗ ПРЕДМЕТНИХ УГОВОРА, А У РЕГИСТРУ ЗАЛОГЕ СЕ УПИСУЈУ И ПОДАЦИ О ПОСЕБНОМ БАНКОВНОМ РАЧУНУ ЗАЛОГОДАВЦА НА КОЈИ СЕ ТА ПОТРАЖИВАЊА УПЛАЋУЈУ.

Право потраживања и друга права

Члан 10.

Предмет заложног права може бити право потраживања залогодавца према дужнику и у случају да је заложни поверилац дужник залогодавца, осим потраживања чији је пренос забрањен законом и оних која су везана за личност или се не могу преносити на другог.

~~Заложно право на потраживању стиче се уписом у Регистар залоге~~.

ЗАЛОЖНО ПРАВО НА ПОТРАЖИВАЊУ СТИЧЕ СЕ НА ОСНОВУ УГОВОРА О ЗАЛОЗИ ПОТРАЖИВАЊА УПИСОМ У РЕГИСТАР ЗАЛОГЕ, БЕЗ ОБЗИРА НА ТО ДА ЛИ ЈЕ ДУЖНИК РАНИЈЕ ОБАВЕШТЕН О ЗАЛАГАЊУ.

Предмет заложног права могу бити УДЕЛИ и друга имовинска права којима њихов ималац може слободно располагати.

Одредбе о залози ствари примењују се и на залогу потраживања и других права, ако за њих није прописано што друго.

~~Одређивање трећеглица~~

~~Члан 16.~~

~~Заложни поверилац или више њих могу одредити треће лице или једног од њих да предузима правне радње ради заштите и намирења заложеног потраживања.~~

~~У случају из става 1. овог члана, треће лице има права заложног повериоца у односу на залогодавца.~~

~~У Регистар залоге уписаће се име трећег лица из става 1. овог члана уместо заложних поверилаца.~~

ОДРЕЂИВАЊЕ ОВЛАШЋЕНОГ ЛИЦА

ЧЛАН 16.

УГОВОРОМ О ЗАЛОЗИ ИЛИ ПОСЕБНИМ ПУНОМОЋЈЕМ ЗАЛОЖНИ ПОВЕРИЛАЦ ИЛИ ВИШЕ ЊИХ МОГУ ОВЛАСТИТИ ТРЕЋЕ ЛИЦЕ ДА ПРЕДУЗИМА ПРАВНЕ РАДЊЕ РАДИ ЗАШТИТЕ И НАМИРЕЊА ОБЕЗБЕЂЕНОГ ПОТРАЖИВАЊА (У ДАЉЕМ ТЕКСТУ: ОВЛАШЋЕНО ЛИЦЕ).

ОВЛАШЋЕНО ЛИЦЕ У ОДНОСУ НА ЗАЛОГОДАВЦА ИМА ПРАВА ЗАЛОЖНОГ ПОВЕРИОЦА.

ЗА ОДРИЦАЊЕ ОД ЗАЛОЖНОГ ПРАВА ОВЛАШЋЕНО ЛИЦЕ МОРА ИМАТИ ПОСЕБНО ОВЛАШЋЕЊЕ.

У РЕГИСТАР ЗАЛОГЕ УПИСУЈУ СЕ ПОДАЦИ О ОВЛАШЋЕНОМ ЛИЦУ УМЕСТО ЗАЛОЖНОГ ПОВЕРИОЦА.

АКО ИМА ВИШЕ ЗАЛОЖНИХ ПОВЕРИЛАЦА ОНИ МОГУ НА НАЧИН ИЗ СТАВА 1. ОВОГ ЧЛАНА ОДРЕДИТИ ЈЕДНОГ ОД ЊИХ ДА ОБАВЉА ПОСЛОВЕ ОВЛАШЋЕНОГ ЛИЦА.

Опште правило

Члан 27.

Ако залогодавац има својство привредног субјекта (лице које се професионално бави привредном делатношћу) уговором о залози може се предвидети да заложни поверилац има право да предмет заложног права прода на вансудској јавној продаји ако његово потраживање не буде намирено о доспелости.

Ако предмет заложног права има тржишну или берзанску цену, уговором о залози може се предвидети да заложни поверилац има право да га прода по тој цени, или да га по тој цени задржи за себе.

Својство привредног субјекта има ~~предузеће, привредно друштво, ималац радње~~ ПРИВРЕДНО ДРУШТВО, ПРЕДУЗЕТНИК и друго физичко лице које у виду занимања обавља привредну делатност.

Правила из ст. 1-3. овог члана примењују се и на друга правна лица приватног или јавног права.

Ако предмет заложног права нема тржишну или берзанску цену, заложни поверилац га може продати на начин на који би то учинио разуман и пажљив човек, чувајући интересе дужника и залогодавца, кад то није исто лице.

Посебно правило за физичка лица

Члан 28.

~~Ако је залогодавац физичко лице које уговор о залози закључује изван оквира привредне делатности, уговором о залози не може се предвидети да ће предмет заложног права прећи у својину заложног повериоца, ако његово потраживање не буде намирено о доспелости.~~

~~У случају из става 1. овог члана~~ АКО ЈЕ ЗАЛОГОДАВАЦ ФИЗИЧКО ЛИЦЕ КОЈЕ УГОВОР О ЗАЛОЗИ ЗАКЉУЧУЈЕ ИЗВАН ОКВИРА ПРИВРЕДНЕ ДЕЛАТНОСТИ, уговором о залози не може се предвидети ~~и~~ да заложни поверилац може, ако његово потраживање не буде намирено о доспелости, предмет заложног права продати по унапред одређеној цени или га задржати за себе.

Уговором о залози може се предвидети да ће предмет заложног права прећи у државину заложног повериоца, ако његово потраживање не буде намирено о доспелости.

У тренутку доспелости потраживања, заложни поверилац и залогодавац се могу споразумети ~~да ће предмет заложног права прећи у својину повериоца уместо исплате дуга или~~ да ће поверилац моћи да ~~га~~ ПРЕДМЕТ ЗАЛОЖНОГ ПРАВА прода по одређеној цени или да га по тој цени задржи за себе.

Вишак вредности изнад износа потраживања заложни поверилац је дужан да исплати залогодавцу без одлагања.

Ред првенства различитих заложних права

Члан 31.

~~Ред првенства између заложног права уписаног у Регистар залоге и заложног права које настаје предајом заложене ствари у државину повериоцу, одређује се према времену настанка одговарајућег заложног права.~~

~~Заложно право стечено предајом у државину ужива првенство у односу на доцније заложно право уписано у Регистар залоге, ако се заснива на уговору о залози који је закључен у писменој форми и оверен у суду или у другом органу овлашћеном за оверавање потписа.~~

РЕД ПРВЕНСТВА ИЗМЕЂУ ЗАЛОЖНОГ ПРАВА КОЈЕ НАСТАЈЕ ПРЕДАЈОМ ЗАЛОЖЕНЕ СТВАРИ У ДРЖАВИНУ ПОВЕРИОЦУ И ЗАЛОЖНОГ ПРАВА УПИСАНОГ У РЕГИСТАР ЗАЛОГЕ ОДРЕЂУЈЕ СЕ ПРЕМА ВРЕМЕНУ (ДАН, ЧАС И МИНУТ) ПРИЈЕМА ЗАХТЕВА ЗА УПИС ЗАЛОЖНОГ ПРАВА У РЕГИСТАР ЗАЛОГЕ.

АКО ЗАЛОЖНО ПРАВО КОЈЕ НАСТАЈЕ ПРЕДАЈОМ СТВАРИ У ДРЖАВИНУ НИЈЕ УПИСАНО У РЕГИСТАР ЗАЛОГЕ, ОНО НЕ УЖИВА ПРВЕНСТВО У ОДНОСУ НА ЗАЛОЖНО ПРАВО УПИСАНО У РЕГИСТАР.

~~Терет доказивања~~

~~Члан 32.~~

~~Поверилац који тврди да му је ствар била предата у државину пре него што је извршен упис у Регистар залоге у корист другог повериоца, дужан је доказати да је до предаје у државину дошло пре уписа у Регистар залоге.~~

Законско заложно право државе

Члан 34.

~~За потраживања пореза и других дажбина ред првенства одређује се према времену њиховог уписа у Регистар залоге.~~

УТВРЂИВАЊЕ РЕДА ПРВЕНСТВА ЗА ОБЕЗБЕЂЕЊЕ ПОТРАЖИВАЊА ПО ОСНОВУ ЈАВНИХ ПРИХОДА ВРШИ СЕ НА НАЧИН ПРЕДВИЂЕН ЧЛАНОМ 30. ОВОГ ЗАКОНА.

~~Почетак намирења~~

~~Члан 36.~~

~~Заложни поверилац је дужан да обавести препорученим писмом дужника и залогодавца, кад то није исто лице и треће лице код кога се ствар налази, о намери да своје доспело потраживање намири из вредности предмета заложног права.~~

~~Поступак намирења почиње~~ ~~кад заложни поверилац достави обавештење препорученим писмом дужнику и залогодавцу, кад то није исто лице, на адресу уписану у Регистар залоге~~.

ПОЧЕТАК НАМИРЕЊА И УПИС У РЕГИСТАР ЗАЛОГЕ

ЧЛАН 36.

ЗАЛОЖНИ ПОВЕРИЛАЦ ЈЕ ДУЖАН ДА РЕГИСТРУ ЗАЛОГЕ ДОСТАВИ ОБАВЕШТЕЊЕ О НАМЕРИ ДА СВОЈЕ ДОСПЕЛО ПОТРАЖИВАЊЕ НАМИРИ ИЗ ВРЕДНОСТИ ПРЕДМЕТА ЗАЛОЖНОГ ПРАВА, РАДИ ОБЈАВЉИВАЊА ОБАВЕШТЕЊА И УПИСА ЗАБЕЛЕЖБЕ НАМИРЕЊА.

ПОСТУПАК ВАНСУДСКОГ НАМИРЕЊА ПОЧИЊЕ ИСТЕКОМ РОКА ОД 30 ДАНА ОД ДАНА ОБЈАВЉИВАЊА ОБАВЕШТЕЊА ОД СТРАНЕ РЕГИСТРА ЗАЛОГЕ.

ЗАЛОЖНИ ПОВЕРИЛАЦ ЈЕ ДУЖАН ДА ОБАВЕШТЕЊЕ ИЗ СТАВА 1. ОВОГ ЧЛАНА ИСТОВРЕМЕНО ПОШАЉЕ ДУЖНИКУ И ЗАЛОГОДАВЦУ, КАДА ТО НИЈЕ ИСТО ЛИЦЕ, КАО И ТРЕЋЕМ ЛИЦУ КОД КОГА СЕ ЗАЛОЖЕНА СТВАР НАЛАЗИ.

~~Упис поступка намирења у Регистар залоге~~

~~Члан 37.~~

~~Заложни поверилац је дужан да затражи да се у Регистар залоге упише да је започео поступак намирења.~~

Дужност залогодавца

Члан 39.

Од дана ~~достављања~~ ОБЈАВЉИВАЊА обавештења ~~заложног повериоца~~ ИЗ ЧЛАНА 36. СТАВ 1. ОВОГ ЗАКОНА, залогодавац је дужан да трпи да се заложни поверилац намири из вредности предмета заложног права.

Залогодавац је дужан да предмет заложног права или исправу која је неопходна за стицање државине преда заложном повериоцу на његов захтев.

До предаје државине заложном повериоцу, залогодавац је дужан да се уздржава од радњи којима се може смањити вредност предмета заложног права.

Залогодавац је дужан да предузме и друге радње које су неопходне да би заложни поверилац могао да намири своје потраживање.

Ако повреди неку од обавеза из овог члана, залогодавац је дужан да накнади штету коју трпи заложни поверилац.

Право повериоца на државину

Члан 40.

~~По достављању обавештења дужнику и залогодавцу, кад то није исто лице и трећем лицу код кога се ствар налази, заложни поверилац има право да предмет заложног права узме у државину.~~

ПО ИСТЕКУ РОКА ИЗ ЧЛАНА 36. СТАВ 2. ОВОГ ЗАКОНА, ЗАЛОЖНИ ПОВЕРИЛАЦ ИМА ПРАВО ДА ПРЕДМЕТ ЗАЛОЖНОГ ПРАВА УЗМЕ У ДРЖАВИНУ.

Посебан поступак за стицање државине на предмету заложног праваУ СЛУЧАЈУ ВАНСУДСКОГ НАМИРЕЊА

Члан 41.

Ако залогодавац добровољно не изврши своју обавезу предаје предмета заложног права заложном повериоцу, заложни поверилац може суду поднети захтев за доношење решења о одузимању предмета заложног права од залогодавца или лица у чијој се државини предмет заложног права налази и предаји тог предмета заложном повериоцу у државину.

Уз захтев из става 1. овог члана подноси се оверени извод из Регистра залоге СА УПИСАНОМ ЗАБЕЛЕЖБОМ НАМИРЕЊА и уговор о залози.

Извод из Регистра залоге изједначава се, у смислу овог закона, са извршном исправом.

Суд је обавезан да о захтеву из става 1. овог члана одлучи у року од три дана од дана подношења захтева.

Поступак одузимања предмета заложног права спроводи се у року од три дана од дана доношења решења којим се усваја захтев из става 1. овог члана.

Ако је предмет заложног права, због своје природе, неподобан за пренос у државину или ако је то у интересу заложног повериоца, суд, на предлог заложног повериоца, одређује администратора који се стара о предмету заложног права до тренутка намирења заложног потраживања.

Против решења о одузимању предмета заложног права од залогодавца или лица у чијој се државини предмет заложног права налази, залогодавац може, у року од три дана од дана пријема решења, уложити приговор да повериочево потраживање или заложно право не постоји, или да је дуг исплаћен, о чему мора поднети писмене доказе.

Приговор из става 6. овог члана не одлаже извршење.

О приговору из става 6. овог члана одлучује суд, у складу са законом којим се уређује извршни поступак.

На поступак за стицање државине на предмету заложног права примењује се закон којим се уређује извршни поступак, ако овим законом није друкчије одређено.

Забрана правног располагања

Члан 42.

~~После достављања~~ ОД ДАНА ОБЈАВЉИВАЊА обавештења ~~заложног повериоца~~ ИЗ ЧЛАНА 36. СТАВ 1. ОВОГ ЗАКОНА, залогодавац не може правно располагати предметом заложног права без дозволе заложног повериоца.

Ако залогодавац продаје предмет заложног права у оквиру своје редовне делатности забрана отуђења не производи правно дејство према савесном прибавиоцу и он стиче право својине без терета.

VIII НАЧИН НАМИРЕЊА

Судска продаја предмета заложног права

Члан 43.

~~После извршеног уписа почетка~~ ~~намирења у Регистар залоге, заложни поверилац може захтевати од суда одлуку да се предмет заложног права прода на јавној продаји или по текућој цени кад ствар има тржишну или берзанску цену~~.

ОД ДАНА ОБЈАВЉИВАЊА ОБАВЕШТЕЊА ИЗ ЧЛАНА 36. СТАВ 1. ОВОГ ЗАКОНА, ЗАЛОЖНИ ПОВЕРИЛАЦ МОЖЕ ЗАХТЕВАТИ ОД СУДА ОДЛУКУ ДА СЕ ПРЕДМЕТ ЗАЛОЖНОГ ПРАВА ПРОДА У СКЛАДУ СА ЗАКОНОМ КОЈИ УРЕЂУЈЕ ПОСТУПАК ИЗВРШЕЊА И ОБЕЗБЕЂЕЊА.

Ако би трошкови јавне продаје били несразмерно велики према вредности предмета заложног права, суд може одлучити да га заложни поверилац прода по цени утврђеној проценом стручњака, или да га, ако хоће, задржи за себе по тој цени.

УЗ ПРЕДЛОГ ЗА ИЗВРШЕЊЕ ДОСТАВЉА СЕ ИЗВОД ИЗ РЕГИСТРА ЗАЛОГЕ СА УПИСАНОМ ЗАБЕЛЕЖБОМ НАМИРЕЊА И УГОВОР О ЗАЛОЗИ.

Вансудска продаја

Члан 44.

Заложни поверилац може приступити вансудској продаји предмета заложног права по истеку рока ~~од 30 дана од уписа почетка намирења у Регистар залоге~~ ИЗ ЧЛАНА 36. СТАВ 2. ОВОГ ЗАКОНА, АКО ЈЕ ТАКВА ПРОДАЈА ПУНОВАЖНО УГОВОРЕНА УГОВОРОМ О ЗАЛОЗИ.

ИЗВОД ИЗ РЕГИСТРА ЗАЛОГЕ СА УПИСАНОМ ЗАБЕЛЕЖБОМ НАМИРЕЊА ДАЈЕ ОВЛАШЋЕЊЕ ПОВЕРИОЦУ ДА У ИМЕ И ЗА РАЧУН ВЛАСНИКА ЗАЛОЖЕНЕ СТВАРИ ЗАКЉУЧИ УГОВОР О ПРОДАЈИ ПРЕДМЕТА ЗАЛОЖНОГ ПРАВА У ПОСТУПКУ ВАНСУДСКОГ НАМИРЕЊА.

Дужник може пуноважно испунити дуг у било које време пре продаје предмета заложног права.

У том року залогодавац може, иако није дужан, испунити обавезу дужника.

~~Накнадни споразум~~

~~Члан 45.~~

~~После достављања обавештења залогодавцу о почетку поступка намирења, заложни поверилац и залогодавац могу се споразумети да се рок од 30 дана скрати.~~

~~Дужност обавештавања~~

~~Члан 48.~~

~~Заложни поверилац је дужан да обавести дужника и залогодавца, кад то није исто лице и треће лице код кога се ствар налази, о месту и времену одржавања продаје.~~

~~Ако је продаја предмета заложног права одржана без присуства дужника и залогодавца, кад то није исто лице, заложни поверилац је дужан да, без одлагања, обавести сваког од њих о околностима које могу бити од значаја, а нарочито о извршеној продаји, начину на који је продаја извршена, постигнутој цени и трошковима.~~

ОБАВЕШТАВАЊЕ О ВАНСУДСКОЈ ПРОДАЈИ

ЧЛАН 48.

ОБАВЕШТЕЊЕ О МЕСТУ И ВРЕМЕНУ ОДРЖАВАЊА ВАНСУДСКЕ ПРОДАЈЕ ОБЈАВЉУЈЕ СЕ НА ИНТЕРНЕТ СТРАНИЦИ РЕГИСТРА ЗАЛОГЕ НАЈМАЊЕ 15 ДАНА ПРЕ ДАНА ОДРЖАВАЊА ВАНСУДСКЕ ПРОДАЈЕ.

Стицање права својине на јавној продаји и другим врстама продаје

Члан 50.

Савесно лице које купи предмет заложног права на ~~судској или~~ вансудској јавној продаји, стиче право својине без терета.

Право својине које је савесни купац стекао не може се оспоравати због евентуалних пропуста у поступку продаје.

Правила из ст. 1. и 2. овог члана примењују се и на продаје у поступку намирења, ако је лице купило предмет заложног права по тржишној или берзанској цени или по цени по којој би га продао разуман и пажљив човек, чувајући интересе дужника и залогодавца.

Пристанак повериоца или судска одлука

Члан 55.

Ако дужник или залогодавац, кад то није исто лице, тражи брисање заложног права, дужан је да поднесе Регистру залоге писмену изјаву заложног повериоца да пристаје на брисање ~~или~~**,** судску одлуку ~~којом се утврђује да је заложно право престало~~ ИЛИ ДРУГИ ДОКУМЕНТ ИЗ КОЈЕГ ПРОИСТИЧЕ ДА ЈЕ ЗАЛОЖНО ПРАВО ПРЕСТАЛО.

X РЕГИСТАР ЗАЛОГЕ

Опште одредбе

Члан 56.

Регистар залоге је јавни регистар заложних права на стварима И ПРАВИМА физичких или правних лица и других података који се, у складу са овим законом, уписују у Регистар залоге.

У РЕГИСТАР ЗАЛОГЕ МОЖЕ СЕ УПИСАТИ И ЗАДРЖАВАЊЕ ПРАВА СВОЈИНЕ ИЗ УГОВОРА О ПРОДАЈИ ПОКРЕТНИХ СТВАРИ СА ЗАДРЖАВАЊЕМ ПРАВА СВОЈИНЕ РАДИ ОБЕЗБЕЂЕЊА ПРОДАВЧЕВОГ ПОТРАЖИВАЊА ДО ИСПЛАТЕ ЦЕНЕ У ПОТПУНОСТИ.

ЗАДРЖАВАЊЕ ПРАВА СВОЈИНЕ ИЗ СТАВА 2. ОВОГ ЧЛАНА ИМА ДЕЈСТВА ПРЕМА КУПЧЕВИМ ПОВЕРИОЦИМА АКО ЈЕ УПИСАНО У РЕГИСТАР ЗАЛОГЕ ПРЕ КУПЧЕВОГ СТЕЧАЈА ИЛИ ПРЕ ПЛЕНИДБЕ СТВАРИ.

Регистар залоге је јединствена електронска база података, чија је основа централна база података у којој се чувају сви подаци унети у Регистар залоге.

Локалне јединице Регистра залоге формирају се на територији Републике Србије. Централна база података је доступна путем локалних јединица Регистра залоге, ради уписа или претраживања.

Јавност

Члан 59.

Подаци из Регистра залоге су јавни.

Свако има право да захтева приступ подацима уписаним у Регистар залоге.

Свако има право да, у складу са прописима, захтева оверени извод о подацима из Регистра залоге.

Свако има право да захтева извод којим се потврђује да регистар не садржи податке о залози на одређеној ствари или праву.

ДОКУМЕНТАЦИЈА НА ОСНОВУ КОЈЕ ЈЕ ИЗВРШЕНА РЕГИСТРАЦИЈА ПОДАТАКА ДОСТУПНА ЈЕ У СКЛАДУ СА ПРОПИСИМА КОЈИ УРЕЂУЈУ ЗАШТИТУ ПОДАТАКА О ЛИЧНОСТИ И ПОСЛОВНУ ТАЈНУ.

Подаци садржани у Регистру залоге

Члан 62.

Регистар залоге садржи:

1) податке о залогодавцу и дужнику, када то нису иста лица, као и податке о заложном повериоцу или ОВЛАШЋЕНОМ лицу из члана 16. став 1. овог закона;

2) податке којима се ближе одређује покретна ствар или право које је предмет заложног права;

3) ~~податке којима се ближе одређује потраживање које је обезбеђено заложним правом уз назначење основног и максималног износа;~~ПОДАТКЕ О ОСНОВНОМ И МАКСИМАЛНОМ ИЗНОСУ ОБЕЗБЕЂЕНОГ ПОТРАЖИВАЊА, А ЗА БУДУЋЕ ИЛИ УСЛОВНО ПОТРАЖИВАЊЕ, ПОДАТАК О ИЗНОСУ ИЗ ЧЛАНА 7. СТАВ 4. ОВОГ ЗАКОНА;

4) податке о постојању спора о заложном праву или у вези са предметом залоге;

5) податке да је започет поступак намирења реализацијом заложног права.

Ако је субјект заложног права домаће физичко лице, подаци из става 1. тачка 1. овог члана односе се на име, презиме, матични број и место у коме то лице има пребивалиште, а ако је субјект заложног права страно физичко лице подаци из става 1. тачка 1. овог члана односе се на име, презиме, број пасоша и земљу издавања.

Ако је субјект заложног права домаће правно лице подаци из става 1. тачка 1. овог члана односе се на пословно име и матични број, а ако је субјект заложног права страно правно лице подаци из става 1. тачка 1. овог члана односе се на пословно име, ознаку под којом се води у страном регистру привредних субјеката, назив тог регистра и назив државе у којој се налази његово седиште.

У Регистар залоге се уписују и све промене података из става 1. овог члана.

~~Ако се податак из става 1. овога члана брише из Регистра залоге, у Регистар залоге уноси се напомена: "ПОДАТАК БРИСАН".~~

~~Други уписи у Регистар залоге~~

~~Члан 64.~~

~~Заложни поверилац је дужан да затражи да се у Регистар залоге упише да је започео поступак намирења.~~

~~Залогодавац може захтевати да се у Регистар залоге упише забелешка постојања спора ако покрене парницу за брисање заложног права из Регистра залоге.~~

~~Залогодавац, заложни поверилац и свако друго лице могу захтевати да се у Регистар залоге упише забелешка спора ако су покренули парницу која се односи на заложене покретне ствари или на друге односе страна у вези са залогом.~~

УПИС И БРИСАЊЕ ЗАБЕЛЕЖБИ

ЧЛАН 64.

У РЕГИСТАР ЗАЛОГЕ УПИСУЈУ СЕ ЗАБЕЛЕЖБА НАМИРЕЊА ИЗ ЧЛАНА 36. СТАВ 1. ОВОГ ЗАКОНА, КАО И ЗАБЕЛЕЖБА СПОРА ПО ТУЖБИ ЗА БРИСАЊЕ ЗАЛОЖНОГ ПРАВА ИЛИ ДРУГОГ СПОРА У ВЕЗИ СА РЕГИСТРОВАНИМ ЗАЛОЖНИМ ПРАВОМ.

ЗА БРИСАЊЕ ЗАБЕЛЕЖБЕ НАМИРЕЊА ИЗ ЧЛАНА 36. СТАВ 1. ОВОГ ЗАКОНА ПРИЛАЖЕ СЕ АНЕКС УГОВОРА О ЗАЛОЗИ ИЛИ ДРУГИ ОДГОВАРАЈУЋИ ДОКУМЕНТ ИЗ КОГА СЕ МОЖЕ НА НЕСУМЊИВ НАЧИН УТВРДИТИ ДА ЈЕ ПОВЕРИЛАЦ ОДУСТАО ОД НАМИРЕЊА ПОТРАЖИВАЊА И ДА ПОСТОЈИ САГЛАСНОСТ ВОЉА ДА СЕ ПРОДУЖИ РОК ДОСПЕЛОСТИ ОБЕЗБЕЂЕНОГ ПОТРАЖИВАЊА.

ЗАБЕЛЕЖБА НАМИРЕЊА ИЗ ЧЛАНА 36. СТАВ 1. ОВОГ ЗАКОНА БРИШЕ СЕ ПО СЛУЖБЕНОЈ ДУЖНОСТИ ИСТЕКОМ РОКА ОД 18 МЕСЕЦИ ОД ДАНА УПИСА.

УКОЛИКО ЈЕ УГОВОР О ЗАЛОЗИ НА ОСНОВУ КОГА ЈЕ ИЗВРШЕНА РЕГИСТРАЦИЈА ЗАЛОЖНОГ ПРАВА ОВЕРЕН, ДОКУМЕНТ ИЗ СТАВА 2. ОВОГ ЧЛАНА КОЈИ СЕ ПРИЛАЖЕ РАДИ БРИСАЊА РЕГИСТРОВАНЕ ЗАБЕЛЕЖБЕ ДА ЈЕ ЗАПОЧЕО ПОСТУПАК НАМИРЕЊА, МОРА БИТИ ОВЕРЕН.

ЗА БРИСАЊЕ ЗАБЕЛЕЖБЕ СПОРА ПРИЛАЖЕ СЕ ПРАВНОСНАЖНА ОДЛУКА СУДА ИЛИ ПОРАВНАЊЕ КОЈИМ ЈЕ ПРЕДМЕТНИ СПОР ОКОНЧАН.

Члан 65.

~~Документација на основу које је извршен упис у Регистар залоге је саставни део Регистра залоге до њеног превођења у електронску форму.~~

~~После превођења документације из става 1. овог члана у електронску форму и уношења у Регистар залоге, та документација се чува у складу са прописима којима се уређује архивска грађа.~~

ДОКУМЕНТАЦИЈА У ПАПИРНОЈ ФОРМИ НА ОСНОВУ КОЈЕ ЈЕ ИЗВРШЕН УПИС ПОДАТАКА У РЕГИСТАР ЗАЛОГЕ, ОДНОСНО НА ОСНОВУ КОЈЕ ЈЕ ЗАЛОЖНО ПРАВО БРИСАНО, ЧУВА СЕ ПЕТ ГОДИНА ОД ДАНА НАСТУПАЊА ПРАВНОСНАЖНОСТИ РЕШЕЊА КОЈИМ ЈЕ ЗАЛОЖНО ПРАВО БРИСАНО.

ДОКУМЕНТАЦИЈА ИЗ СТАВА 1. ОВОГ ЧЛАНА ПРЕВОДИ СЕ У ЕЛЕКТРОНСКУ ФОРМУ И ЧУВА У СКЛАДУ СА ПРОПИСИМА КОЈИМА СЕ УРЕЂУЈЕ ЧУВАЊЕ АРХИВСКЕ ГРАЂЕ И ДОКУМЕНТАРНОГ МАТЕРИЈАЛА.